**ПРОТОКОЛ № 45**

01.11.2016 г.

Днес, 01.11.2016 година в 16:00 часа в заседателната зала на Община Троян се събра Общинската избирателна комисия в състав:

1. Емил Дамянов Цветанов - председател

2. Мариета Василева Иванова – заместник-председател

3. Елка Иванова Ангелова - секретар

4. Павлина Минкова Комитова - член

5. Дария Цочева Стоименова - член

6. Свилен Енчев Димитров - член

7. Христо Колев Варчев – член

8. Красимира Георгиева Славкова – член

9. Станка Василева Драганска-Николова – член

10.Севил Юсеинова Кабакчиева – Толева – член

На лице е кворум. ОИК – Троян може да приема решения.

**Беше определен следния дневен ред:**

1. Определяне на технически сътрудник – специалист за подпомагане работата на ОИК – Троян.
2. Формиране на единния номер на избирателната секция в кметство село Врабево, община Троян, област Ловеч за произвеждане на частичен избор на 11.12.2016г.
3. Определяне броя на СИК, определяне на броя на членовете на СИК в избирателната секция и определяне на разпределението на ръководството в СИК по партии и коалиции в избирателната секция на кметство село Врабево, община Троян, област Ловеч за частичен избор на 11.12.2016г.
4. Определяне начина за водене на регистрите на партии, коалиции, местни коалиции и инициативни комитети и номерацията им.
5. Определяне на срок за приемане на документи за регистрация на партии, коалиции, местни коалиции и инициативни комитети за участие в частичните избори за кмет на кметство село Врабево, община Троян, област Ловеч.

След проведено поименно гласуване с 10 /десет/ гласа „за“ беше приет дневният ред за заседанието.

**По точка първа от дневния ред:**

След проведено поименно гласуване, с 10 /десет/ гласа „за“, „против“ – няма, ОИК-Троян прие следното:

**Р Е Ш Е Н И Е: № 340-МИ**

**ОТНОСНО: Определяне на технически сътрудник – специалист за подпомагане работата на ОИК – Троян.**

Съгласно чл.78 от Изборния кодекс, ОИК може да създава работни групи от специалисти за подпомагане на дейността си.

В тази връзка и на основание чл.87, ал.1, във връзка с чл.78 от Изборния кодекс, ОИК -Троян:

**Р Е Ш И:**

Определя за технически сътрудник – специалист – Зорница Стефанова Маринова-Банчева с функции информационно и техническо осигуряване на дейността на комисията, водене на входяща и изходяща кореспонденция, поддържане на страницата на ОИК-Троян и други със срок на изпълнение до 7 дни след обявяване на резултатите от проведения частичен избор.

Решението може да се обжалва в тридневен срок от обявяването му по реда на чл.88 от Изборния кодекс пред ЦИК гр.София.

**По точка втора от дневния ред:**

След проведено поименно гласуване, с 10 /десет/ гласа „за“, „против“ – няма, ОИК-Троян прие следното:

**Р Е Ш Е Н И Е: № 341-МИ**

**ОТНОСНО: Формиране на единния номер на избирателната секция в кметство село Врабево, община Троян, област Ловеч за произвеждане на частичен избор на 11.12.2016г.**

На основание чл.8, ал.8 от Изборния кодекс във връзка с Решение №1530-МИ/НР / 20.08.2015 г. на ЦИК, ОИК -Троян:

**Р Е Ш И:**

Формира единен номер на избирателна секция в кметство село Врабево, община Троян за частичен избор на 11.12.2016г. – 113400059, с адрес - село Врабево, община Троян, област Ловеч, ул. „Георги Димитров“ № 46, Читалище „Христо Ботев 1911 година“ – Клуб на Пенсионера.

Решението може да се обжалва в тридневен срок от обявяването му по реда на чл.88 от Изборния кодекс пред ЦИК гр.София.

**По точка трета от дневния ред:**

След проведено поименно гласуване, с 10 /десет/ гласа „за“, „против“ – няма, ОИК-Троян прие следното:

**Р Е Ш Е Н И Е: № 342-МИ**

**ОТНОСНО: Определяне броя на СИК, определяне на броя на членовете на СИК в избирателната секция и определяне на разпределението на ръководството в СИК по партии и коалиции в избирателната секция на кметство село Врабево, община Троян, област Ловеч за частичен избор на 11.12.2016г.**

На основание чл.87, ал.1, т.1 и чл.92, ал.6 от Изборния кодекс, ОИК -Троян:

**Р Е Ш И:**

1. Определя броя на СИК на територията на кметство село Врабево, община Троян за предстоящите частични избори на 11.12.2016г. на 1 /една/.
2. Определя броя на членовете в СИК в избирателна секция № 113400059 в кметство село Врабево, община Троян, област Ловеч за предстоящите частични избори на 11.12.2016г. на 9 /девет/ лица.
3. Разпределя членовете на СИК по партии и коалиции, както следва:

ПП „ГЕРБ“ – 2 членове;

Коалиция „БСП лява България“ – 1 член;

ПП „Движение за права и свободи – ДПС“ – 1 член;

Коалиция „РЕФОРМАТОРСКИ БЛОК“ – 1 член;

Коалиция „Патриотичен фронт“ – НФСБ и ВМРО – 1 член;

Коалиция „България без цензура“ – 1 член;

ПП „АТАКА“ – 1 член;

Коалиция „АБВ“ (Алтернатива за българско възраждане) – 1 член.

1. Разпределя ръководствата (председател, заместник-председател и секретар) по партии в СИК, както следва:

ПП „ГЕРБ“ – 1 лице;

Коалиция „БСП лява България“ – 1 лице;

ПП „Движения за права и свободи – ДПС“ – 1 лице;

Коалиция „РЕФОРМАТОРСКИ БЛОК“ – 0 лица;

Коалиция „Патриотичен фронт“ – НФСБ и ВМРО – 0 лица;

Коалиция „България без цензура“ – 0 лица;

ПП „АТАКА“ – 0 лица;

Коалиция „АБВ“ (Алтернатива за българско възраждане) – 0 лица.

Решението може да се обжалва в тридневен срок от обявяването му по реда на чл.88 от Изборния кодекс пред ЦИК гр.София.

**По точка четвърта от дневния ред:**

След проведено поименно гласуване, с 10 /десет/ гласа „за“, „против“ – няма, ОИК-Троян прие следното:

**Р Е Ш Е Н И Е: № 343-МИ**

**ОТНОСНО: Определяне начина за водене на регистрите на партии, коалиции, местни коалиции и инициативни комитети и номерацията им.**

На основание чл.87, ал.1, т.1 от Изборния кодекс, ОИК -Троян:

**Р Е Ш И:**

За предстоящите частични избори за кмет на кметство село Врабево, община Троян, област Ловеч на 11.12.2016г., ОИК – Троян води 4 /четири/ вида регистри: регистър на партиите, регистър на коалициите, регистър на местните коалиции и регистър на инициативните комитети. Всеки един от регистрите следва да има единна последователна номерация с арабски цифри. В регистъра на партиите след съответна арабска цифра се поставя тире и абревиатура „ПП“ (политическа партия). В регистъра на коалициите на партиите след съответната арабска цифра се поставя тире и абревиатура „КП“ (коалиции от партии). В регистъра на местните коалиции след съответната арабска цифра се поставя тире и абревиатура „МК“ (местна коалиция). В регистъра на инициативните комитети след съответната арабска цифра се поставя тире и абревиатура „ИК“ (инициативен комитет).

След посочените абревиатури на регистрите се поставя наклонена черта и абревиатура „ЧИ/ВР“ (частичен избор/Врабево).

Решението може да се обжалва в тридневен срок от обявяването му по реда на чл.88 от Изборния кодекс пред ЦИК гр.София.

**По точка пета от дневния ред:**

След проведено поименно гласуване, с 10 /десет/ гласа „за“, „против“ – няма, ОИК-Троян прие следното:

**Р Е Ш Е Н И Е: № 344-МИ**

**ОТНОСНО: Определяне на срок за приемане на документи за регистрация на партии, коалиции, местни коалиции и инициативни комитети за участие в частичните избори за кмет на кметство село Врабево, община Троян, област Ловеч.**

На основание чл.87, ал.1, т.1 от Изборния кодекс, ОИК -Троян:

**Р Е Ш И:**

ОИК-Троян приема документи за регистрация на партии, коалиции, местни коалиции и инициативни комитети за участие в частичните избори за кмет на село Врабево, община Троян, област Ловеч на 11.12.2016г. на 07.11.2016г., 08.11.2016г., 09.11.2016г. и 10.11.2016г. от 09.00 до 17.00 часа в сградата на община Троян, етаж 1 /първи/.

Решението може да се обжалва в тридневен срок от обявяването му по реда на чл.88 от Изборния кодекс пред ЦИК гр.София.

Заседанието приключи в 17:00 часа.

Неразделна част от настоящия протокол е присъствен лист на членовете на ОИК от 01.11.2016 г.